Iskolantlo dusrea vorgacho dekhavo. Vorgant tis xikpi. Itlea-i zannam modlea Jeronak ubo korun xikovpinnin obheasache babtint kitlexech proxn kele. Punn tache lagim ek-ui proxnak zap diunk ghoddunk na. Tea khatir, xikoupinnin taka mar, mar, boroch marlo. Tea maran Jeronacho kolsanvant mutpacho vell zalo. Uprant, xikovpinnin taka obheasachem pustok apleaxim haddunk formaylem. Tannem tem tichexim vhelem.
 "Pustokacher 'petrol' vharoylea. Pustokak 'petrol'-icho vas marta. " Vorgantlea sogott xikpeank dista te toren pustok aple chimttent dhorun Jeronak hinnsaupache nodrentlean xikoupinn uloyli. Fuddem, tinnem Jeronak proxn kelo:
'Pustokacher 'petrol' kiteak vharoylea? Pustokak kollomb (rust) yena zaunk pustokacher 'petrol' ghalea kay kitem ? '
Kal sanjer avoyn bhattkaralem bhat girnnir vhel'lem. Aplea adara khatir tinnem Jeronak-ui aplea vangdda vhel'lo. Bhat chodd aslem dekhun, ghora portonk-ui boroch uxir zal'lo. Attank yeun, ratik xita khatir koddi nasli dekhun, avoyn pejek adon dovorlem. Ani ratir pez jevun zatoch, Jeron xikunk boslolo. Xikpachi avostha nasli, torui to boroch yotn korun xiktalo. Avoy umbrear bosun ghorabeacher ailelem. sonkoxtt yevjitali. Itlean, ordkuttim podam. . . . modinch galleo-fosteo marit 'to' ailo. 'To' mhollear Jeronacho bapui.
 Sodanche poros to az odik pieyl'lo. Bhuimkamp zal'le vori to boroch haltalo-dholtalo. Avoy umbreaveli uttun bhitor geli. 'To' aplo tol (balance) samballit bhitor sorlo. Ghorkarn'nik vaddunk sanglem ani tinnem pejechi vattli haddun tachea hatant dili. Ordi angar, ordi zom'nir vharoit tannem pejek ghontt marlo, ani uprant gallliancho xinvor korit ti vattli urlele peje soit ghorkarn'nicher xevttili. Tinnem ti hikmotin chukoyli. Uprant tichexim vochun, tika oxi-toxi borich zoddpayli. . . pejek bodlek xit kiteak korunk na mhonnot tika mar-farayli. . . . Jeron, oxe poristhitint bhiyeun apleachich gulli korun ogi aslo.... . toch tache nodrek zollkholo. . . . taka-i don galleo marit tachexim gelo. . . . tachea hatantlem forforit tachem pustok oddun zom'nir xevttilem ani uprant mezavelo to divo kaddun nettan zom'nir xevttilo. . . . divo poddtanach poddlo pustokacher. . . . pustok 'petrol'-an bhorlem.
 Protek mon'xache vagnnukek karonn asa. Dor eka mon'xache dor eke kornnek-ui itihas asa. Konnak-ui ami chor mhunn vollkhotanv zalear, tachea tea chorponnache vrut'ti (attitude) fattlean koslo tori itihas asunk zay. Karonn nastana to chor zaunk xokona. Konnakui tor ami ek 'tiatrist' mhunn vollkhotanv, zalear toso to tiatrist mhunn ghollpak tachea fattlean koslem tori karonn asunk zay. To zolmotanach tiatrist mhunn zolmunk xokona. Konnem-i tor atmghat (suicide) kelo zalear, tache-i fattlean ek vo eka poros odik karonnam asum yetat. Ani kitlexech pavtti atmghat korpi aple te kornnechem karonn-ui boroun dovortay. Jeronan tea disak aplem xikop korunk nam. Tache-i fattlean ek itihas asa; taka-i ek karonn asa.
 Omkoch monis chor. Punn to chor kiteak? Omkeach mon'xan jiv dilo. Punn kitea khatir? Omkeanuch oxem kelem, toxem kelem. Punn konn karonna khatir? Somazant ghoddtele ek-ek kornne fattlean aslelea itihasacher vo karonnacher amchem mon, lokx vochona. Omkech kornnechem pall-mull kitem-kat hacher amchem dhean vochona. Khorem mhollear ami toem tem lokx ghalpacho jivak tras ghenanv. Te bodlek, omkeanuch omkem kelem ti ghoddnni gheun ami tacher amchem naka axil'lem ani pallam-mullam naxil'lem bhaxeo (commentary) kortat. . . Te ghoddnnek matui lagu zaina toslem karonn zulloupacho ami proyotn kortanv. Ani tednach ek-dogam modim hacheo-tacheo gorje bhaileo gozali suru zatat. . . khobro-kenddnneo kortanv. Punn toxem polleunk gelear amkam dusreancheo gozali. . . . khobro. . . . kenddneo korpacho kosloch hok'k na. . . . odhikar nam.
 Xevottak Ami Monisuch Mum?
 SON'VARACHIM SUNGTTAM:
Xevottak Ami Monisuch Mum?
 Gõyant zaupi tiatr ani khell-tiatrachea pikant halinch ek tiatr machier ailo. Hea-tea xaramni ani ganvamni tachea zaitech proyog zale. Gõyant ekadarea khell-tiatrache kivam tiatrache proyog chodd zatat tacher adarun, to khell-tiatr vo tiatr boro asa oxem mhonntat. Punn kaim khepo khoincho-i khell-tiatr vo tiatr babot legit aslo zalear-ui tache kitlexech proyog zatat. Nhoi, te poros te mud'dom kortat. Uprant tea proyogank pon'nas nhoi tor panch tori boddkam asum. Punn kitem-i zaum. Khell-tiatr vo tiatr boro asa kay na tem tachea proyogancher adarun tharaunk zaina. Kiteak, kaim pavtti ek dorjedar khell-tiatr vo tiatr boro ason-ui cholonk zay titlo cholona. Tachea fattlean karonnam khub asum yetat. Voir ul'lekh kel'lea tiatrachi kotha-vostu tiatr pollovpeanchea monak xevott meren bhiddona. Punn tantuntlea kantarancho tor vichar kelo zalear, borinchxim kantaram aikopeank bodh divpa sarkim aslim. Itlea-i kantaram modem ek kantar aslem tiatrastanchea monis-jivitacher. Tiatrist aplea tiatrantlean vo kantarantlean dusreancheo chuki sobhemazar voir kaddun teo nittayer ghalunk xikounn ditat. Punn hech tiatrist aplea jivitachem pavl ghuspon khala poddtat tacher mat bhor dinant, ani padricho sermanv uniyek nhoi mhonntat te bhaxen aplem jivit nittayer haddunk visortat. Ho tea kantaracho girob. Aplea kantarantlean tea gavpean nanv ghensatana dog zann tiatristanchea vankddea jivitacho ul'lekh kelo. Mhunnonuch khoim, khubxea zann tiatristanchea pottant dukhlam mhonnpachem aikunk yeta. Ani tem kantar gavpeak kantarantleanuch zabab diunk khoim, atam anik eklo tiatrist git gavpacho asa mhunn aikunk yeta.
 Khoinchoch monis sopurnnayecho khajino mhunn zolmak yena. Toso to zolmak ailolo zalear, az mon'xam-mon'xam modem ontor voschi nasli. Veglle-veglle monis jem kitem kortat tantunt-ui koslench veglleponn urchem naslem. Mon'xachea veglleponnakuch lagun amchea bhonvtonnchea sonvsarant, vegllem-vegllem, odik-unnem oxem khubxem kitem tori polleunk mellta. Hea veglleponnakuch lagun amchea bhonvtonnchea sonvsarak vegllo rong ailolo asa. He vividhtayentuch mon'xache jinnecho orth asa. Na tor, zolmak ailoloch monis sopurnn zal'lo zalear, mon'xak aplea sangati mon'xachi goroz bhaspachi nasli. Punn az choltam-bhonvtam eka mon'xak aplea kama khatir dusrea mon'xachi goroz poddta mhunnonuch monis ekameka thaim sompork sadhta, hea tea karonnachea nimitan ekamekak lagim sorta.
 Aplea zolmantlean hea sonvsarant proves kel'lo khoinchoch monis sopurnn nhoi hacho orth, tea mon'xa bhitor gunnam vangdda ogunn-ui asat. Thoddem tori unneponn asa. Hem unneponn bhorun kaddunk tannem jivitant apunn sompurnn zaum porian vavurpachem asta. Jitlo to aplem tem-tem unneponn bhorun kaddunk vavurta, titlo-titlo to apleakuch ghoddoyta, apleachoch sobhav akarta.
 Somazantlo protek monis ekameka pasun vegllo tharta. To vegllo tharta. to tachea chintnank, vagnnukek, gunn-ogunnak ani tankik lagon. Tachea vevsayecho-i hantum aspav asa. Hem sogllem komi-odik promannan soglleancheach vantteak yeta mhonntoch, komi-odik promannan ek monis dusrea poros vegllo tharta. Mhonntokuch, yevzonneche nodrentlean ekleachem mon jitlem voir pavta titlem dusreachem pavona. Eklea thaim jem kitem bhes-bore ritin korunk zata, tachea chovtea vanttean legit dusrea thaim toslench kitemxem korunk ghoddona, ani toxem korunk taka to gunn kivam kopxi-i asona. Eklo dusreachem boreponn yevjita zait, punn dusreak aplea boreponna mukhar dusreachem kitench yevzona. Zalear, kaim zannank, somazant kitem tori borem vompchem monant khorzota, zalear kaim zannachea monant sonvsarantlea boreponnachem ghott'tonn korpachem asta. Protek mon'xacho oslo vegllo-vegllo sobhav tachi jinn ghoddoyta ani aple te veglle-veglle jinnentlean toch monis aplea sorbhonvtonni aslolo somaz ghoddoyta.
 Somazant amkam vegllea-vegllea bhesache monis melltat. Somazantlo protek monis melltat. Somazantlo protek monis aple kopxe pormannem, apleak avoddta toslo, ani zantuntlean aplea pottacho-i prosn sutt'a toslo vavr korta. Punn somazantlo khoincho monis khoimsor-ui ani konnager-ui zolmun, apunn zogtelea kivam dusrea vattarant koslo-i vavr korun, kitem-i khaun-piyeun, tacheant kosli-i ani kitli-i tank-kopxi asum. Punn ek mat khorem, khoinchoch monis kednach sompurnn asona. Tannem sopurnnaye khatir sosnnikayen vavurcho asta.
 Tiatr mhollear somazacho harso mhonntana, somazantlo khoincho pranni khoinchea natean hea tiatrant koslo bodh kivam xikounn gheun machier tiatr pollennaram mukhar ubo zait tem sangunk yena. Amchea tiatramni choddan chodd pavtti somazantlim vegllim-vegllim choddxim sovongam machier polleunk melltat, punn tiatrist sovng mellona. Punn somazant tiatrist mhunn vaurtolo pranni somazantlea vegllea-vegllea bhesachea mon'xachea boreponnachi tokhnnay korit gitam gaitana ami aikotanv. Titlench nhoi, tor tiatr vo khell tiatr madheoma xivay gitantlean-ui somazantlea mon'xache vankdde chalicher tiatrstan vo git gavpean boddi marleli ami polletanv-aikotanv. Tiatrist pranni ho somazacho anik ek vangddi. To tiatrist hea natean heram poros agllo-vegllo zait, punn monisponnache nodrentlean her mon'xam sarko monis. Monis mhunnona fuddem tache bhitor gunn-ogunn aspavtat. To heram mon'xam bhaxen opurnnuch asta ani sompurnn zaunche khatir tannem promannikponnan aplea jivitant vavurpachem asta.
 Mhonntoch, sonvsarantli jinn zogtana tiatrist-ui tor ogunnache valik ghuspolo zalear, to monis hea natean ghuspolo mhonnunk zay. Ani to fuddarak toso ghuspon urcho nhoi mhunn borea monan tachea ogunnacher khoinchea-i rupan boddi marli zalear, khoinchea-i tiatristachea pottant dukhonk favona. Tea boldek, apunn-ui chukunk xokta mhunn khalteponnan vichar korun, somazant sodanch apleo chuko vattaunk tannem vavrunk favo. Mon'xacho bhes tachea chukincher dhampnnem ghalina, punn tea mon'xacheo chuki ani ogunn mat taka to monis mhunn ugddas korta. Mhunnonuch mhonntam, tiatristan tiatrist mhunn apleak ubarun dovorche poilim, apunn ek sobheo monis koso jiyevpak vavrunk zay.
 Posted by Goa-World. COM at 11:25 PM No comments:
Kompiutorachi Anik Ek 'Progoti'?
 Kompiutorachi Anik Ek 'Progoti'?
 To mhaka vollkhota. Hanv taka vollkhotam. Vollkhichi survat khoim zali? Kolejint. Oi! Mhojem B. A. -chem nim'nnem voros tednam to baravent xiktalo. Xikxonnik voros somplem ani ami ekamekak sanddle. Kitlosoch kall chukun-sukun legit gavle na. Hea vorsam pottim tachi kednam-i yad yetali tednam distalem - 'ho Gõycho anik ek nam'nnecho chitarpi zat'lo. Eka kallar chitrantlean Gõyak ani apleak vangddach nanv zoddtolo.
 Khorem sangchem zalear, taka chitr-kolecho bes-boro hat axil'lo. Kolejint pott fattik tenktalem tednam, dogui 'canteen'-ant votale. 'Refreshment' ghetanam odim-modim taka gozali sangtalom. Punn te poros chodd to aplea pustokar chitram kaddun mhoje nodrek ditalo. Tachea chitranchi tokhnnay korit titli thoddi. Aichea chitranchi soya tin vorsam fattim tachea chitramni polletalom. Khoinchem chitr koxem kaddchem taka konnench sangchem lagonaslem.
 Ekdam 'canteen'-ant dog-ui chav piyetale tednam amche 'opposite' bosun cheddvancho ek pongodd 'soft drink'-am piyetalo. Tea zomeantli ek choli kosli tori khobor sangit hans-hans-hanstali. Ani ti hanstali toxea-toxich hannem tika chitrayli. Tannem tem chitr mhoje-i nodrek haddlem tednam dislem  -  'tem 'opposite' aslolem cheddum atam mhoreant yevn mhakach hansta. ' Tednam jivak legit attvech torechi khoxalkay bhogil'li. Ani dusreach khinnak hannem anik ek chitr chitarlem, ani mhaka dakoyt mhonnpak laglo - 'Tich choli tor roddunk lagli zalear oxea rupachi distoli! ' Oxea vellar tache vixim jem kovtuk dislem tem utramni vornnipak yenam.
 'Professional artist'-an toyar kel'lea sarkim tachea hatachim chitram polletanam, ek dis taka vicharlem - "Baravi zatoch kitem kortolo? "
"Fine Arts korunk yevjilam. "
Oi! Konnak sor korum yena toslo 'artist'.
 "Tuka itsa aslelich 'line' tuvem dhorli. Zalear, tum tuje chitrkole-chem bhangor kortolo". Hanvem taka ut'tejon dilem.
 Hi khobor don vorsam adli. Te uprant ami mell'lech nant. Punn halinch amchi bhett Ponnje RTO-che kocherint zali. Hanv 'Road Tax' bhorunk vetalom. To 'Road Tax' bhorun portotalo. Aileo-poileo gozali kortana mhonnlem - "Koxem chol'lam Fine-Arts'? "
"Fine Arts-ache bhan'goddek poddlom nam hanv. "
"Oxem? Thoddeank self-made artist zavpak odik man'vota. "
". . . . . . . . " To ogich ravlo.
 "Chitravpi mhunnon ghorach kam' korta astolo nhoi? " Hanv.
 "Nam. "
"Advertising Agency-nt nokri korta tor? "
"Nam. " To fokot nanare ghaltalo.
 "Zalear, anik kitem korta tor tum? "
"Computers kortam! "
"Chitravpachi kola konnxak marun computers korta? "
"Atam computer literate-ak chodd demand asa nhoi? "
"Ani artist-ak kitem unno demand asa? " Hanvem vicharacher vichar kelo.
 "Toxem nhoi. . . . votam hanv. Az 'theory' chukoyli hanvem. Atam practicals chukovpak nakat. " To uttavollin koddsorun gelo.
 Puray desak, rajyak, somazak apli udorgot zal'li zay. Tech khatir protek goddiek tim progotichim sopnnam choddpak laletat. Zache udexim apli udorgot tharum yeta te-te nove upay vinchun tim apnnaytat. Tosloch ek upay mhollear kompiutor.
 Kompiutor. Aple hikmotin mon'xan zolmak ghalolo vegllech torecho nog to! Kitlim-i ani koslim-i augodd kamam kompiutorachea alaxirean, komich komi vellan, sompeponnim korum yetat. Kompiutor mhonnlear sonvsarache progotichi anik ek aglli-veglli khunna man'tat. Kaim zannam ti protixttechi-i khunna mhunn man'tat.
 Kocherimni kompiutor. Udyog-dhondeamni kompiutor. Benkimni kompiutor. Unnea-punnea soglleach svatancher kompiutor. Hem polletoch dista - faleam yeta mhonnosor sogllench 'computerised' zat'lem. Kompiutora xivay zhaddachim piklelim panam legit zoddchin nant. Hachi sulus aiche pillgek laglea zaum-ie. Na tor, utt'ta-bostam sogllech kompiutorak kiteak dhanvtat? Xallechim mukheleam legit kompiutor xikpak kiteak dhanvtat? Xallechea mukheleank porian 'atam kompiutor xikle bogor xikpeank khoinch nokri mellpachi na' oxe torecho dixttavo zala zavnk zay. Na tor, xallamni kiteak kompiutor xikoytole asle?
 Soglleankuch, soglleoch kola astat oxem nhoi. Punn kolecher dhean-mon ghalun vavurlo zalear, ti kola tachem pott zaum yeta. Te kolecho vapor korun to aplem pott bhorunk xokta. Aplo fuddar porzollit korunk xokta. Tech kolentlean apleak nanv zoddum yeta. Itlench nhoi! Tor aple kolecho vevosthit vapor korun kompiutorak na tachea poros-ui dupett aple kolek tanchean 'demand' haddum yeta. Kompiutorachem kam' korun jitlem-i zoddcho naslo, tache-i odik kolechea boreponnan komaum yeta. Itlem-i korun kolechem dhadosponn bhogtolem.
 Kompiutoracheruch fuddar korpak ami sogllech amcheo kola khilleak umkollaytat zalear, amche chukik mafich na mhonnpak zay. 'Computer literate' zavpak soglleamnich tor kolechea tonddak panam puslim zalear, itleank-ui kompiutorachich nokri melltoli mhunn kosli khatri asa? Kitleaxeach zannanchem kam' kompiutor ekloch korta mhonntat nhoi? Dusreak 'gorje bhailo' tharavpi kompiutor to. Torui ami taka progoticho ek mhotvacho nog mhonntat.
 'Kompiutor xikxonn borem vo na' - mud'do ho nhoi. Punn sogllinch kompiutor xikxonn korit ravlim zalear, sabar kolechea rongan bhorsol'lea ani fulun ailelea amchea somazachem fuddem kitem zat'lem?
 Huskean vichar korpa sarki gozal nhoi zalear, anik kitem tor hem? Kompiutorachi anik ek 'progoti'?
 Gulf-Goans e-Newsletter (since 1994)
Posted by Goa-World. COM at 12:54 AM No comments:
Dog-teg ekttaim aile mhonntoch gozalink survat zata. Sodanche porim sanje vellar bazarant gelom tednam, doganche, teganche ani te poros odikanche kitlech zome dolleant bhorle. Zome korun uloupi ap-aplea gozalinchea sonvsarant romblole. Panch-sov zannanchea eka zomeant eklo chonne khatolea porim tondd haloit nettan khobro sangtalo, ani urlele ruchi kaddit teo khobro gilltale. Tea hotela samkar ube ravun anik ek tegancho zomo gozali kortalo. Modench hans-hans-hanstalo.
 Oxeo moujecheo kosleo gozali kortat tor he? Pondra-vis panvlam pois ravun tuku-tuku korun tankam pollet-niyallit ravlom. Uprant tea zomeak matso lagim sorlom, tancheo gozali kanar poddtat titlea pavlancher. Ani tech goddiek tevtten ek ordi tornni ostori cholotana disli. Tea tegam modleantlea ekleachi nodor ticher geli toxi tannem ek veglloch jhet kaddlo. Aplea donuim vattamni ube aslolea dog-ui sangateanchea hatancher tannem aplea hatanche donuim kompor marle ani te ostorek dolleanche khunen dakoit tankam vicharlem - " hi ti cholot veta te bailechi tumi story zannant? "
Dog-ui sangateamni na mhonnlem tednam tannem tankam 'te' ostorechi story sangpak survat keli.
 "Ti prostitute. Disachi ani ratchi porva korinastana, aple kuddir kitlea-i zannank gheunk koxich aikona. Tika sod'deak sat kivam att bhurgim asat. Horxim hanga bazarant bhonvtana, tea lhan bhurgeanchem-i pursanv tichea fattlean astalem, punn kiteak mhunn konn zanna, az mat tim disonant. Punn him sogllim bhurgim ekleachinch nhoi mhunn udka itlem nitoll disun yeta. Dis-rat khub zoddta asteli. Itlim bhurgim asun-ui aiche mhargayek tichech dis bore vetat mhonnpak zai. Apunn kortolea dhondeache duddu hatant poddtoch ti khoxal. Tiche kuddicho bhog ghetoch tika te duddu diupi-i khoxal. Tea duddvanchem jevonn-khann jeupi tichim bhurgim-i khoxal. Halinch ti amchi xezarn'n sangtali. Moddganv nustem vikta ti. Hika khoim Moddganvcho khoinchoch dadlo vollkhona oxem nhoi. Nusteachea bazarant bhonvpi dadle tor tika chanttie-pavlak zapaitat. Oxea vellar, azu-bazun asloleo her nustekarn'n xezarn'ni kuchukuchu korun ekamekak vichartat khoim - "Konn go tem? He itle zann tika koxe vollkhotat? " Magir tinnem tankam sangchench poddlem nhoi? Punn kitem-i zaum. Jitle-i pavtti ti mhoje nodrek poddta title-i pavtti mhaka tichi vitt yeta," oxem sangun to meklle vatter tech vitten thuklo.
 Toso te orde tornne ostorek hanvuim vollkhotam. Punn mhojea kanar poddlole te story-velean nhoi. Tichi story aikunche poilim tichi gozal gupit ani visvaxi gopantlean hanvem aikoleli. Kuddichi khaz ailoleam dadleam khatir tinnem apli kudd pleasure machine kel'lem. Hea pleasure machine-ache songotik poddun to-to dadlo tatpurto sontos bhogtalo. Te bodlek duddu-i farik kortalo. Vaddeant-ganvant tichi khobor posorli ti ganvchea vigarachea-i kanar poddli. Tika tea ifernantlean nivarchi oxem tea padrik suchlem. Te khatir satollembhor vigaran tichea ghorak bhett dili. Tika budh-margdorxon diunche khatir. Punn ti khoim disbhor ghora astali? Ghorant tiche zannte avoyk ani tim sat-att 'natram' soddlim zalear anik konnuch nastalo. Te zannte avoyk-ui aple dhuvechea dhondeachi bhes-bori khobor asli. Torui vigaran te vixim vicharlear ti aplea tonddantlean ek-ui utor foddinasli.
 Satollembhor te ostorek vigaran mellpacho proytn gelo, punn ti taka mellunk na. Dekhun, aimorechea vella uprant tori ti ostori aplea ghora astelich oxem chintun, aimorechea vellar tika mellunk vochpacho vigaran gonvllik yevzonn ankli. Poile uxir sanjer vigar tichea ghora gelo tednam ti nasli. Punn vigar thoincho halunk na. Kaim vellan ti sarki kansad zaun ghorant bhitor sorli. Ticho to thoklolo bhes polleun, vigaran fokot tika apli vollokh korun dili. Ghorantlea asloleam vangdda lhanxem magnnem kelem, ani portolo.
 Vankddea rostean cholpi mon'xak eke ratin nitt margar haddunk zaina. Dekhun vigar fuddlea-i disamni aimori zatoch tichea ghorak bhett diunk laglo. Zalear kitem? Vigar ratcho te ostoreger yeta tem polleun xezarchea ani vaddeantlea lokanchea monant dubav! Uprant vaddear, Vigaracheo jirem-mirem laileleo khobroch khobro! Eksarko aimorechea vellar tichea ghora yeta tem polleun vaddentlea lokan ek mann'nni kaddli. Faleam vigar tichea ghora vetana dista tednam lipun ravun tacher kuslelim tantiam ani tomattam marop. Tichea ghorant bhitor sortana ani bhair-ui sortana lipun ravun 'video shooting' kaddop. Borem korunk vavurtoleak Dev khoim kednach sanddina. Vigarak tea vaddeavelea xezareanchi yeuzonn koll'li. Tannem tichea ghorak bhett diupachem bond kelem.
 Fuddem vochun, kaim mhoineamni te ostoren vaddeavelea lokache tirsuvad nodrek lagun aplem bhiradd bodol'lem. Dusrea ganvant. Thoimsorlea-i padrin tika igorjexim apoun borea margar haddunk promannik proytn kele. Padrichea sangnneacho tichea monar kitleaxeach mhoineamni probhav poddlo. Aplo to dhondo soddun diunk ti raji zali.
 Tichea novea bhiraddar, tichea vangdda ek dadlo ravtalo. To ticho lognacho ghov naslo. Fuddem tinnem tacheach lagim logn zaupachi itsa dakoili tednam padrin tea dadleak-ui khub somzonni dili. To-ui tiche kodde logn zaunk aito zalo. Faleam thavn lognache toyarek survat korum-ia oxem padrin sangtoch, tech rati to dadlo tichea bhiraddavelo nanch zalo.
 Ami mon'xam vichitr torechim. Amkam amche jinnecher mud'dom odhikar na te poros dupettin to dusreanche jinnecher asa oxem ami somzotanv. Dusreachim mhellim, dusreancho osoktayo, ogunn hem sorv amkam somazant char-chougam dhuvunk avoddta. Jitle ami dusreachim mhellim sobhemazar dhuitanav title ami amkanch sobheo mhunn somzotanv. Ami dusreache ogunn ugtea somazant nettan uchartanv. Dusreache ogunnache bazuk ami amchea poteacho odikuch mitt-mirchi-masalo lavun tachi jinn anik il'li har-tikott kortanv. Zodd kortanv. Koslea-i karonnak vo poristhitek lagun vankdde vatten cholpi sangati mon'xak ami kednach borea rostear haddpacho husko dhorinanv. "Hanv mhaka, tum tuka ani Dev somestank. " Hacho orth , amkam dusreanchem boreponn nastana tanchem nisonntonnuch zalelem amkam zai oso kai? Oi, tosoch nhoi to? Ami-i dusreank borea rostear haddunk amchem pavl fuddem ghalinanv, ani toxem korunk aplem pavl fuddem ghalunk mukhar sortoleak-ui ami fuddem vochunk dinanv. Tache vatter ami nattkayeche-nosayeche kannte ghaltanv. Amchean dusreanchem boreponn polleunk zaina, hench khorem mum? Ami somajik bandilki mandinanv mhonntoch ami amcheach sorbhonvtonnichea mon'xank porki lekhtanv, tacheo osoktayo ani khoddi varear uboitanv.
 Poristhitek lagun amchi maim, potin vo bhoinn toslich ek naikinn zali zalear, tika ugtea bazarant char-chougam mukhar ubi korun, " zannam mure hi prostitute! " oxem ami mhonnpache? Ani amche prostitute avoyk, potinik vo bhoinnik borea rostear haddpacho konn-ui khottpott korta zalear ami taka addkholl haddche nasleanv, oi mum? Zalear dusreanche boreponnache vatter ami kiteak monisponna bhaile addambe ghalum-ia?
 Posted by Goa-World. COM at 2:39 AM No comments:
Konn vhoddlo? Dadlo vo Ostori?
 Konn vhoddlo?
 Dadlo vo Ostori?
 "Amkam bailank parliamentant 33 tok'ke reservation mellunkuch zai. Punn hea reservation-ak dadleanchi zat kiteak addkholl haddta tem somzonam. " Te sokallim provas kortana bosint mhojea sitta fattlean bosun aslelea dogam ostoream modli gozal hi.
 "33 tok'kech kiteak amkam ? 50 tok'ke kiteak nhoi? " Dusre ostoren proxn kelo.
 "33 tok'kech diupak tanchem kalliz itlem zodd zata thoim, tuvem 50 tok'keanchi khoim gozal haddlea? " Poili ostori aplem hem sangnnem vortea molachem zalolea porim vhoddponnan uloili.
 "Khorem mhonnlear, reservation magtanach 50 tok'ke magunk zai aslem. " Gozalintle dusre ostoren manddlem.
 "Kiteak? " Poili.
 "Polle. 33 tok'ke reservation maglam tem faleam meulem zalear-ui ostoreancher ti onituch asteli nhoi? "
"Na. Bailank 33 tok'ke reservation favlem zalear tem khorench amchem zoit mhonnpachem. " Poili ostori zoit mell'lolea vorichea tallean uloili.
 "Oi? Bailank 33 tok'ke reservation mellon-ui xevottak 67 tok'ke dadleanchich majority zateli mum? Kosli hi nit ani tacho koslo faido amkam? Bailank fokot 33 tok'ke reservation diupak bailo dadleam poros khuinche vatten unneo ani osokt asat? " Tanchi bhasabhas borich rongar aileli.
 'Dadleanche nodrentlean ami osokt mhunnonuch te amkam reservation diunk sodinant nhoi? " Poili ostori bhorvanso soddlelea porim uloili.
 "Tum tor toxem mhonnta zalear, mhoje-i nodrentlean dadle khub osokt distat! " Dusri ostori atm-visvasan uloili.
 "Dadlo monis osokt? Koso? Ani kiteak ? " Poile ostoren utsuktayen vicharlem.
 "Lutt aslele bosint dadlo ani bail ubim astat tednam tankam tuvem kednam-i barik pollelam? Bos turn-acher pavtoch apunn-ui turn zaunchi nhoi ani laginch ube aslolea dadleacher poddchi nhoi mhunn bail-monis rit-mannsugen tea vellar apleak samballun gheta. Punn bosint ube aslele khubxe dadle mat apleak samballun gheupak unnem poddtana distat. Konn-ui bail apleaxim ubi vo bosun aslear, bos turn zaina tea vellar legit te apo-ap bailancher turn zatat. Oxem kiteak? Itle oskot te? " Dusre ostoren utranchea rupan dadleanchi dinddi kaddli. Title mhonnosor, bosintlea her-ui provaxeanche kan hea dog-ui ostoreanche gozalink borech tune distale.
 "Hanv polletam nhoi, konn bosonk dina to? Bosinchea sittacher LADIES ONLY mhunn boroilolem asta tem konnachea khatir tor? " Oxem vhoddlean aplech kodde uloit, 50-55 vorsam modle pirayechi ek ostori bosint bhitor sorli. Ti vhoddlean uloit aileli polleun bosintle sogott poinnari ekech nodren tikach polleunk lagle.
 "Khuim asa? Khuim asa tem Ladies Only mhunn boroilolem seat? " oso vhoddlean proxn korit ti ostori Ladies Only him utram khoinchea sittachea zonela khala boroileant tim thuku-thuku korun nodrentlean sodunk lagli. Ani don goddiam bhitor, Ladies Only boroilelem teg zannank bospachem sit tiche nodrent gelem. Punn sodeak tea sittacher dadle bosun asle!
 "Are, hem seat ladies-ank reserve korun dovorlam ani bailo zalolea porim tumi tacher bosun asat? Uttat! Uttat vegim! " Tinnem tea teg-ui dadleabk puray bosintlea provaxeam mukhar lojek ghale. Hi loz sonsum nozo zaun te teg-ui dadle apunn bosun aslolea zageavele uttpachi toyari korunk lagle. Zo konn poilo uttlo teach rikamea zagear ti bosli. Ani fuddlo provas tinnem te bosker bosun ani sust nhidun kelo.
 Monant mhonnlem, "hinnem ladies, ladies seat mhonnit ladies seat-ar boslelea dadleak uttoilo. Tea zagear apunn bosli. Punn, bosintlea her Ladies Only sittancher boslelea ek-ui dadleak uttoun, bosint ubeo aslelea her ostoreank bosonk mellchem mhunn matui avaz ani khottpott korunk na. Hi ostori fokot aplech khatir jiyeta kai? "
Itle mhonnosor bos thikannear pavli. Bosintlean denvpak sogllinch harpit zatalim. Itlean, ti ladies seat, ladies seat korpi aplea mukhar asloleank maddoit-lokoit fuddem yeupak lagli. Mhojexim pavli. Mhaka-i dhomxit fuddem vochunk vetali. Punn mhoje mukhar asloleamni tika toxich addaun dovorli. Apunn denvum porian. Oxea vellar tika mhonnun dislelem, "ostoreank bosint bospak reservation asa, denvpak nhoi. " Punn dusrech ghoddiek mhonnlem, "asum-di, hichea tonddak konn lagtolo? "
Posted by Goa-World. COM at 2:41 AM No comments:
Konn vhoddlo? Dadlo vo Ostori?
 Konn vhoddlo?
 Dadlo vo Ostori?
 "Amkam bailank parliamentant 33 tok'ke reservation mellunkuch zai. Punn hea reservation-ak dadleanchi zat kiteak addkholl haddta tem somzonam. " Te sokallim provas kortana bosint mhojea sitta fattlean bosun aslelea dogam ostoream modli gozal hi.
 "33 tok'kech kiteak amkam ? 50 tok'ke kiteak nhoi? " Dusre ostoren proxn kelo.
 "33 tok'kech diupak tanchem kalliz itlem zodd zata thoim, tuvem 50 tok'keanchi khoim gozal haddlea? " Poili ostori aplem hem sangnnem vortea molachem zalolea porim vhoddponnan uloili.
 "Khorem mhonnlear, reservation magtanach 50 tok'ke magunk zai aslem. " Gozalintle dusre ostoren manddlem.
 "Kiteak? " Poili.
 "Polle. 33 tok'ke reservation maglam tem faleam meulem zalear-ui ostoreancher ti onituch asteli nhoi? "
"Na. Bailank 33 tok'ke reservation favlem zalear tem khorench amchem zoit mhonnpachem. " Poili ostori zoit mell'lolea vorichea tallean uloili.
 "Oi? Bailank 33 tok'ke reservation mellon-ui xevottak 67 tok'ke dadleanchich majority zateli mum? Kosli hi nit ani tacho koslo faido amkam? Bailank fokot 33 tok'ke reservation diupak bailo dadleam poros khuinche vatten unneo ani osokt asat? "
Tanchi bhasabhas borich rongar aileli.
 'Dadleanche nodrentlean ami osokt mhunnonuch te amkam reservation diunk sodinant nhoi? " Poili ostori bhorvanso soddlelea porim uloili.
 "Tum tor toxem mhonnta zalear, mhoje-i nodrentlean dadle khub osokt distat! " Dusri ostori atm-visvasan uloili.
 "Dadlo monis osokt? Koso? Ani kiteak ? " Poile ostoren utsuktayen vicharlem.
 "Lutt aslele bosint dadlo ani bail ubim astat tednam tankam tuvem kednam-i barik pollelam? Bos turn-acher pavtoch apunn-ui turn zaunchi nhoi ani laginch ube aslolea dadleacher poddchi nhoi mhunn bail-monis rit-mannsugen tea vellar apleak samballun gheta. Punn bosint ube aslele khubxe dadle mat apleak samballun gheupak unnem poddtana distat. Konn-ui bail apleaxim ubi vo bosun aslear, bos turn zaina tea vellar legit te apo-ap bailancher turn zatat. Oxem kiteak? Itle oskot te? " Dusre ostoren utranchea rupan dadleanchi dinddi kaddli. Title mhonnosor, bosintlea her-ui provaxeanche kan hea dog-ui ostoreanche gozalink borech tune distale.
 "Hanv polletam nhoi, konn bosonk dina to? Bosinchea sittacher LADIES ONLY mhunn boroilolem asta tem konnachea khatir tor? " Oxem vhoddlean aplech kodde uloit, 50-55 vorsam modle pirayechi ek ostori bosint bhitor sorli. Ti vhoddlean uloit aileli polleun bosintle sogott poinnari ekech nodren tikach polleunk lagle.
 "Khuim asa? Khuim asa tem Ladies Only mhunn boroilolem seat? " oso vhoddlean proxn korit ti ostori Ladies Only him utram khoinchea sittachea zonela khala boroileant tim thuku-thuku korun nodrentlean sodunk lagli. Ani don goddiam bhitor, Ladies Only boroilelem teg zannank bospachem sit tiche nodrent gelem. Punn sodeak tea sittacher dadle bosun asle!
 "Are, hem seat ladies-ank reserve korun dovorlam ani bailo zalolea porim tumi tacher bosun asat? Uttat! Uttat vegim! " Tinnem tea teg-ui dadleabk puray bosintlea provaxeam mukhar lojek ghale. Hi loz sonsum nozo zaun te teg-ui dadle apunn bosun aslolea zageavele uttpachi toyari korunk lagle. Zo konn poilo uttlo teach rikamea zagear ti bosli. Ani fuddlo provas tinnem te bosker bosun ani sust nhidun kelo.
 Monant mhonnlem, "hinnem ladies, ladies seat mhonnit ladies seat-ar boslelea dadleak uttoilo. Tea zagear apunn bosli. Punn, bosintlea her Ladies Only sittancher boslelea ek-ui dadleak uttoun, bosint ubeo aslelea her ostoreank bosonk mellchem mhunn matui avaz ani khottpott korunk na. Hi ostori fokot aplech khatir jiyeta kai? "
Itle mhonnosor bos thikannear pavli. Bosintlean denvpak sogllinch harpit zatalim.
 Itlean, ti ladies seat, ladies seat korpi aplea mukhar asloleank maddoit-lokoit fuddem yeupak lagli. Mhojexim pavli. Mhaka-i dhomxit fuddem vochunk vetali.
 Punn mhoje mukhar asloleamni tika toxich addaun dovorli. Apunn denvum porian.
 Oxea vellar tika mhonnun dislelem, "ostoreank bosint bospak reservation asa,
denvpak nhoi. "
Punn dusrech ghoddiek mhonnlem, "asum-di, hichea tonddak konn lagtolo? "
Dadlo vo Ostori?
 "Amkam bailank parliamentant 33 tok'ke reservation mellunkuch zai. Punn hea reservation-ak dadleanchi zat kiteak addkholl haddta tem somzonam. " Te sokallim provas kortana bosint mhojea sitta fattlean bosun aslelea dogam ostoream modli gozal hi.
 "33 tok'kech kiteak amkam ? 50 tok'ke kiteak nhoi? " Dusre ostoren proxn kelo.
 "33 tok'kech diupak tanchem kalliz itlem zodd zata thoim, tuvem 50 tok'keanchi khoim gozal haddlea? " Poili ostori aplem hem sangnnem vortea molachem zalolea porim vhoddponnan uloili.
 "Khorem mhonnlear, reservation magtanach 50 tok'ke magunk zai aslem. " Gozalintle dusre ostoren manddlem.
 "Kiteak? " Poili.
 "Polle. 33 tok'ke reservation maglam tem faleam meulem zalear-ui ostoreancher ti onituch asteli nhoi? "
"Na. Bailank 33 tok'ke reservation favlem zalear tem khorench amchem zoit mhonnpachem. " Poili ostori zoit mell'lolea vorichea tallean uloili.
 "Oi? Bailank 33 tok'ke reservation mellon-ui xevottak 67 tok'ke dadleanchich majority zateli mum? Kosli hi nit ani tacho koslo faido amkam? Bailank fokot 33 tok'ke reservation diupak bailo dadleam poros khuinche vatten unneo ani osokt asat? "
Tanchi bhasabhas borich rongar aileli.
 'Dadleanche nodrentlean ami osokt mhunnonuch te amkam reservation diunk sodinant nhoi? " Poili ostori bhorvanso soddlelea porim uloili.
 "Tum tor toxem mhonnta zalear, mhoje-i nodrentlean dadle khub osokt distat! " Dusri ostori atm-visvasan uloili.
 "Dadlo monis osokt? Koso? Ani kiteak ? " Poile ostoren utsuktayen vicharlem.
 "Lutt aslele bosint dadlo ani bail ubim astat tednam tankam tuvem kednam-i barik pollelam? Bos turn-acher pavtoch apunn-ui turn zaunchi nhoi ani laginch ube aslolea dadleacher poddchi nhoi mhunn bail-monis rit-mannsugen tea vellar apleak samballun gheta. Punn bosint ube aslele khubxe dadle mat apleak samballun gheupak unnem poddtana distat. Konn-ui bail apleaxim ubi vo bosun aslear, bos turn zaina tea vellar legit te apo-ap bailancher turn zatat. Oxem kiteak? Itle oskot te? " Dusre ostoren utranchea rupan dadleanchi dinddi kaddli. Title mhonnosor, bosintlea her-ui provaxeanche kan hea dog-ui ostoreanche gozalink borech tune distale.
 "Hanv polletam nhoi, konn bosonk dina to? Bosinchea sittacher LADIES ONLY mhunn boroilolem asta tem konnachea khatir tor? " Oxem vhoddlean aplech kodde uloit, 50-55 vorsam modle pirayechi ek ostori bosint bhitor sorli. Ti vhoddlean uloit aileli polleun bosintle sogott poinnari ekech nodren tikach polleunk lagle.
 "Khuim asa? Khuim asa tem Ladies Only mhunn boroilolem seat? " oso vhoddlean proxn korit ti ostori Ladies Only him utram khoinchea sittachea zonela khala boroileant tim thuku-thuku korun nodrentlean sodunk lagli. Ani don goddiam bhitor, Ladies Only boroilelem teg zannank bospachem sit tiche nodrent gelem. Punn sodeak tea sittacher dadle bosun asle!
 "Are, hem seat ladies-ank reserve korun dovorlam ani bailo zalolea porim tumi tacher bosun asat? Uttat! Uttat vegim! " Tinnem tea teg-ui dadleabk puray bosintlea provaxeam mukhar lojek ghale. Hi loz sonsum nozo zaun te teg-ui dadle apunn bosun aslolea zageavele uttpachi toyari korunk lagle. Zo konn poilo uttlo teach rikamea zagear ti bosli. Ani fuddlo provas tinnem te bosker bosun ani sust nhidun kelo.
 Monant mhonnlem, "hinnem ladies, ladies seat mhonnit ladies seat-ar boslelea dadleak uttoilo. Tea zagear apunn bosli. Punn, bosintlea her Ladies Only sittancher boslelea ek-ui dadleak uttoun, bosint ubeo aslelea her ostoreank bosonk mellchem mhunn matui avaz ani khottpott korunk na. Hi ostori fokot aplech khatir jiyeta kai? "
Itle mhonnosor bos thikannear pavli. Bosintlean denvpak sogllinch harpit zatalim.
 Itlean, ti ladies seat, ladies seat korpi aplea mukhar asloleank maddoit-lokoit fuddem yeupak lagli. Mhojexim pavli. Mhaka-i dhomxit fuddem vochunk vetali.
 Punn mhoje mukhar asloleamni tika toxich addaun dovorli. Apunn denvum porian.
 Oxea vellar tika mhonnun dislelem, "ostoreank bosint bospak reservation asa,
denvpak nhoi. "
Punn dusrech ghoddiek mhonnlem, "asum-di, hichea tonddak konn lagtolo? "
Posted by Goa-World. COM at 2:37 AM No comments:
Matso 'Paper' Dita?
 Matso 'Paper' Dita?
 Sokallchea vellar bosin provas kortana, mhojea hatant dor disachim don khobram-potram astat - Inglezintlem Herald ani Konknniche devnagorintlem Sunaporant. Bosin poinn kortana hanv tor tim potram kednach vachinam. Dolleancher pez yeta oxem hanvem khubxea zannanchea tonddantlean aikolelem; punn uprant, jem aikolelem tacho ek-don pavtti onnbhov-ui mell'lo. Dekhun, fokot headlines vachtalom, ani uprant to paper kovllop. Urlolo provas sompche poilim konnachi tori nodor mhojea hatant aslelea potrancher veta, ani "choilem moddem, ailem roddnnem" mhonntat te porim tanchea tonddantlean apo-ap utram futt'tat - "matxe paper dita? "
Khubxea vorsam poilim, bosintlean provas kortalom khoro, punn hatant khobram-potram asonaslim. Tednam, bosint konnachea-i hatant tea-tea disachem potr polletoch mhojea-i tonddantlean apo-apo utram futt'talim - "matxe paper dita? " To magir mhaka aplem potr ditalo, ani tachea khustar hanv tem potr ordea monan vachtalom. Ordea monan kiteak? Potr dila tacho bos-sttop modinch khoim ailo ani tannem potr porot ,maglem zalear? Punn oxe toren potr vachun kosloch faido na oxem distoch, hanvem-i disachem potr viktem gheupak suru kelem.
 Fattlea vorsamni bosin khoim na khoim provas kortana, khubxea zannamni mhojea hatantlim khobram-potram polleun, "matxe paper diat? " hea prosnachea rupan mhoje thaim upkar magla ani hanvem-i to magtoleank aitea-sodoll monan dila. vachunk thoddeoch goddyo ani khinn. Vachun zatoch thoddeamni potr porot dilam, zalear hatachea bottancher mezunk mellpa itleamni aplench tem aplench somzun jhetan gheun geleat. Punn halinchea vorsamni, mhojea hatant aslelim khobram-potram polleun bosintlea sangati poinnarean tor "matxe paper dita? " oxem mhonnleam zalear, mhaka kitemxench dista. Oxea vellar, "matso paper dita? " him tanchim utram mhojea monant khottkhotton boroch vell ghunvot ravtat, ani tannim prosnachea rupan ghalelea magnneak zap diunk monuch yenam. Fattim eklean, osoch bosin provas kortana "matxe paper dita? " oxem mhonnlem, punn hatantlem potr taka diunk mhojem mon borench zodd zal'lem. Hatantlem potr taka diunk kitlosoch vell mhoje hatuch halona zale.
 He soglle je "matxe paper dita? " oxem mhonnpi lok, khorench dispott'ttim potr vachtat kai? Oi zalear, dispott'to khorch korun te ek potr kiteak vikte ghenant kai? Dusrechem potr magun te kitleo ani kosleo porian khobro vachtat kai? Ani teo khobro vachtana, apunn dusreachem potr vachta, to modinch magit kai, osle huske tankam tea vellar sotainant kai? Potracher chhapun ailoleo itleo-i khobro te itlea thoddea vella modim koxe vachun meklle zaunk xoktat tor? Vo te dispott'tim potr vachpi nhoi, ani tankam tea-tea disachem potr mell'lem na mell'lem kosloch forok poddona?
 1999 vorsantli gozal. Hea vorsantlea Dezembrache 24ver Indian Airlines-achem ek viman hijack kelem. Dusrea disa tea viman hijack kelem mhonn sangpi soglleach khobram-potrancher, fuddlea panar headlines. Dezembrache 26ver, hanv Moddganv thaun Ponnje vetalom. Bosin. Mhojea hatant sodanche porim tea disachim don disallim.
 Mhojea daveak boslolea ekleachi nodor mhojea hatantlea potrancher geli. Mhonnpak laglo, "matso paper dita? " Khuxe bhair hanvem taka mhojea hatantlo 'paper' dilo. Artun-portun tannem tem potr mezun 6 min'tam vachlem. Uprant thank you mhonnit mhoje kodde porot kelem. Potr hatant ghetana taka vicharlem, " tum sodanch potr vachpi dista nhoi? "
"Oi tor! Disantlean jevonn visrot, punn potr vachunk visronam! "
"Ek sang, don dis fattim ek viman hijack kel'lem tachi khobor khoim pavlea? " Hanvem taka oxem vichartoch tannem mhaka kitem zap diunchi?
 "Viman hijack kelam? Kednam? Khoim?
 Tachea tea nennarponnantlean to dispott'tim kitlo porian paper vachta tem mhaka tea vellar thavem zalem.
 Monant mhonnlem, hannem mhojea poilea proxnak chukichi zap dili. "Disantlean potr vachunk hanv visrot, punn jevonn jevunk mat visronam" oxem kitem-i sanglelem zalear ho mhaka ek vell promannik tori distolo aslo!
 Posted by Goa-World. COM at 8:55 PM No comments:
Subscribe to: Posts (Atom)
- ▼ 2015 (7)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 